ไอรอนฮาร์ต (ละครชุด)

ไอรอนฮาร์ต () เป็นละครชุดทางโทรทัศน์ของอเมริกาที่สร้างโดย ชินากา ฮอดจ์ เพื่อบริการสตรีมมิ่งทางดิสนีย์+ โดยอิงจากตัวละครของมาร์เวลคอมิกส์ที่มีชื่อเดียวกัน เนื้อเรื่องเป็นส่วนหนึ่งของละครชุดทางโทรทัศน์ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ ซึ่งมีเรื่องต่อเนื่องร่วมกับภาพยนตร์ แบล็ค แพนเธอร์: วาคานด้าจงเจริญ ฮอดจ์ทำหน้าที่เป็นหัวหน้านักเขียน ซีรีส์นี้ผลิตโดยพร็อกซิมิตี้มีเดีย

ดอมีนีก ทอร์น แสดงเป็น ริริ วิลเลียมส์ / ไอรอนฮาร์ต ในซีรีส์ ซีรีส์นี้ประกาศในเดือนธันวาคม ค.ศ. 2020 พร้อมกับการคัดเลือกนักแสดงของทอร์น ฮอดจ์ได้รับการว่าจ้างในเดือนเมษายน พ.ศ. 2564 โดยมีการเปิดเผยการคัดเลือกนักแสดงเพิ่มเติมในเดือนกุมภาพันธ์ พ.ศ. 2565 แซม เบลีย์และแองเจลา บาร์นส์เข้ามารับหน้าที่กำกับในเดือนเมษายน พ.ศ. 2565 การถ่ายทำเริ่มต้นที่ ไตรลิธ สตูดิโอ ในแอตแลนตา รัฐจอร์เจียภายในต้นเดือนมิถุนายน พ.ศ. 2565 และจะถ่ายทำที่ชิคาโกด้วย ถึงกลางเดือนตุลาคม พ.ศ. 2565

ไอรอนฮาร์ตจะประกอบด้วยหกตอน จะเป็นส่วนหนึ่งของระยะที่ห้าของ MCU และเป็นการปิดจบระยะที่ห้าในเวลาเดียวกัน โดยซีรีส์ได้รับคำวิจารณ์ในแง่บวกจากนักวิจารณ์ แต่ตกเป็นประเด็นการการถล่มรีวิวตั้งแต่ก่อนฉายจนหลังฉาย

 นักแสดง 

 ดอมีนีก ทอร์น รับบท ริริ วิลเลียมส์ / ไอรอนฮาร์ต  นักศึกษาทุนของโทนี่ สตาร์ของ MIT และนักประดิษฐ์อัจฉริยะจากชิคาโก ผู้ซึ่งสร้างชุดเกราะแบบเดียวกับที่โทนี่ สตาร์ก / ไอรอนแมนสร้างขึ้น ธอร์นอธิบายว่าไอรอนฮาร์ทจะ "เจาะลึก" ริริมากขึ้นหลังจากเหตุการณ์ใน แบล็ค แพนเธอร์: วาคานด้าจงเจริญ อลิส เอลนา ลูอิส รับบทเป็นริริตอนเด็ก
 ลิริก รอสส์ รับบท นาตาลี วอชิงตัน และ N.A.T.A.L.I.E.:  เพื่อนสนิทของริริที่เสียชีวิตไปแล้ว ซึ่งเธอได้เปลี่ยนให้กลายเป็น N.A.T.A.L.I.E. ปัญญาประดิษฐ์ (AI) ในชุดเกราะของเธอ ซึ่งย่อมาจาก Neuro Autonomous Technical Assistant และ Laboratory Intelligence Entity เคนท์ เชอร์ชิลล์ รับบทเป็นนาตาลีตอนเด็ก
 แอนโทนี รามอส รับบท ปาร์กเกอร์ ร็อบบินส์ / เดอะฮูด:  หัวหน้าแก๊งและอดีตพันธมิตรที่ผันตัวมาเป็นศัตรูของริริ ผู้สวมเสื้อคลุมที่ทำให้เขาสามารถใช้ประโยชน์จากศาสตร์มืดและเวทมนตร์
 อัลเดน เอเรนไรช์ รับบท เอเซเคียล "ซีค" สเตน  นักจริยธรรมด้านเทคโนโลยีและพ่อค้าอาวุธตลาดมืด ผู้เป็นบุตรชายของโอบาไดอาห์ สเตน อดีตอาจารย์ที่ผันตัวมาเป็น ไอรอน มองเกอร์ ศัตรูของโทนี่ สตาร์คใน ไอรอนแมน มหาประลัย คน เกราะ เหล็ก และเปลี่ยนชื่อเป็นโจ แมคกิลลิคัด ใช้ชีวิตอย่างเงียบสงบและทิ้งตัวตนการเป็นลูกชายของตระกูลสเตนอันโด่งดัง
 ซาชา บารอน โคเฮน โคเฮน รับบท เมฟิสโต: ปีศาจมิติพิเศษผู้ทรงพลังที่มอบเสื้อคลุมให้กับพาร์คเกอร์
 แมนนี่ มอนทานา รับบท จอห์น ลูกพี่ลูกน้องของพาร์คเกอร์ ร็อบบินส์ และสมาชิกแก๊งที่ใช้มีดเป็นอาวุธ
 แมทธิว อีแลม รับบท เซเวียร์ วอชิงตัน: ​​เพื่อนบ้านและเพื่อนสนิทของริริ และพี่ชายของนาตาลี
 อันจิ ไวท์ รับบท รอนนี่ วิลเลียมส์: แม่ของริริ ผู้เป็นศิลปินในเมือง
 จิม ราช รับบท ศาสตราจารย์วิลค์ส: อาจารย์ที่ MIT
 เอริค อังเดร รับบท สจ๊วต คลาร์ก / แรมเพจ: ผู้เชี่ยวชาญด้านเทคโนโลยีและสมาชิกแก๊งของพาร์คเกอร์

 ครี ซัมเมอร์ รับบท เมเดลีน สแตนตัน: เพื่อนของรอนนี่ แม่ของเซลมา และอดีตเด็กฝึกงานของคาร์มาทาช เจ้าของร้านขนมและเวทมนตร์ของเมือง
 โซเนีย เดนิส รับบท คราวน์: ผู้เชี่ยวชาญด้านพลุไฟและสมาชิกแก๊งของพาร์คเกอร์

 เชีย คูเล รับบท สลัก: แฮกเกอร์จากมาดริพัวร์และสมาชิกแก๊งของพาร์คเกอร์ สลักเป็นอดีตแดร็กควีนที่ต้องการกระจายความมั่งคั่งจากผู้มีสิทธิพิเศษสู่ชุมชนชิคาโก และใช้สรรพนามแบบนอนไบนารี

 โซอี้ เทราเคส รับบท เจรี บลัด: สมาชิกแก๊งของพาร์คเกอร์ และอดีตนักกีฬาที่ผันตัวมาเป็นนักสู้ข้างถนน เป็นพี่ชายของรอซ
 ชากีรา บาร์เรรา รับบท รอซ บลัด: สมาชิกแก๊งแก๊งของพาร์คเกอร์ และอดีตนักกีฬาที่ผันตัวมาเป็นนักสู้ข้างถนน เป็นน้องสาวของเจรี
 รีแกน อาลียาห์ รับบท เซลมา สแตนตัน: เพื่อนของริริและลูกสาวของมาเดลีนผู้ฝึกฝนศาสตร์เวทย์ลี้ลับ
 พอล คาลเดอรอน รับบท อาร์เธอร์ ร็อบบินส์: ซีอีโอของอาร์ตเวิร์คส์และพ่อของพาร์คเกอร์

ตัวละครที่ปรากฏตัวซ้ำๆ ในซีรีส์ ได้แก่ ฮาร์เปอร์ แอนโทนี รับบท แลนดอน เด็กหนุ่มในละแวกบ้านที่คิดเงินริริสำหรับงานจิปาถะต่าง ๆ  ลารอยซ์ ฮอว์กินส์ รับบท แกรี วิลเลียมส์ พ่อเลี้ยงผู้ล่วงลับของริริ และทันยา คริสเตียนเซน รับบท เฮเธอร์ เพื่อนบ้านของซีค แร็ปเปอร์ ซาบา ปรากฏตัวในบทบาทของเขาเอง

 อ้างอิง 

 แหล่งข้อมูลอื่น 
 เว็บไซต์หลัก ที่ Marvel.com


หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2568
หมวดหมู่:รายการโทรทัศน์อเมริกัน
หมวดหมู่:จักรวาลภาพยนตร์มาร์เวล
หมวดหมู่:ผลงานต้นฉบับของดิสนีย์+